དེ་ཡང་བོད་ཡིག་ཚོགས་ཆུང་གི་ཚོགས་གཙོ་དབུ་བཞུགས་ཐོག་ཚོགས་ཆུང་གི་ཚོགས་མི་ཡོངས་ཀྱིས་གྲོས་མོལ་དང་།བསམ་འཆར་ལྷུག་པོ་བྱས་པའི་མཐའ་འབྲས་སུ།ཐོག་མར་ཟླ་ཚེས་དེ་༸རྒྱལ་བའི་བླ་གཟའ་སྟེ་རེས་གཟའ་ལྷག་པ་སྤྱི་ཟླ༡༠ཚེས༡༨ལྷག་དཀར་ཉིན་སྲུང་བརྩི་ཞུ་རྒྱུའི་དམིགས་དབེན་བཟུང་།མ་ཟད་ང་ཚོས་མ་འོངས་བོད་མི་རིགས་ཀྱི་ཀ་བ་ལྟ་བུའི་སློབ་མ་ཚོར་འབྲི་ཀློག་ཉན་བཤད་བཞི་ཡི་རྨང་གདན་རྩ་བ་ཡོད་པའི་སྟེང་།རང་མི་རིགས་ཀྱི་སེམས་ཁམས་དང་འབྲེལ་བའི་ལེགས་བྱང་གཞས་དང་།རྩེད་མོ།གྱོན་གོས་སོགས་ངོ་སྤྲོད་དང་།སློབ་གསོ་བཟང་པོའི་ལམ་སྟོན་གྱི་ཐོག་ནས་མི་ཡུལ་ག་ཚོད་སྐྱིད་ཀྱང་།རང་ཡུལ་བརྗེད་ཐབས་མེད་པའི་དུངས་སེམས་མཚོན་ནུས་པའི་ཐོག་ནས་བོད་ཀྱི་ཉིན་མོ་སྲུང་བརྩི་ཞུ་རྒྱུའི་འཆར་འགོད་བྱས་པ་ཡིན།